Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18074

c) a meghatározott felszállási irányra merőleges, vízszintes külső él. 4.1.27 A belső él magassága megegyezik a futópálya vége és a belső él között a meghosszabbított futópálya középvonal legmagasabb pontjának magasságával kivéve, ha biztonsági területet alakítottak ki, mert ebben az esetben a magasság megegyezik a biztonsági terület középvonalában levő legmagasabb pont magasságával. 4.1.28 Az egyenes felszállási repülési útvonal esetében a felszállási emelkedési felület lejtését a futópálya középvonalát magába foglaló függőleges síkhoz viszonyítva kell mérni. 4.1.29 A fordulót is magába foglaló felszállási repülési útvonal esetében a felszállási emelkedési felület egy összetett felület lesz, amely kis vízszintes síkokat tartalmaz a középvonal mentén és lejtését az egyenes felszállási repülési útvonalhoz hasonlóan kell mérni. Megjegyzés: A belső átmeneti és megszakított megközelítési akadálykorlátozási felületek a 4-2. ábrán, a három dimenziós nézet pedig a B. Mellékletben található. 2007/70/II. szám 4-1. ábra: Akadálykorlátozási felületek 2007/70/II. szám 4-2. ábra: Belső megközelítési, belső átmeneti és megszakított megközelítési akadálykorlátozási felületek 4.2 Akadálykorlátozási előírások Megjegyzés: Az akadálykorlátozási felületekre vonatkozó előírásokat a futópálya várható és tervezett felhasználása alapján határozzák meg, mint például a fel, vagy leszállás, valamint a megközelítés típusa és akkor alkalmazzák, ha a futópályát a tervezett feladatok végrehajtására igénybe veszik. Amennyiben a futópálya üzemeltetése során mindkét irányt használják, bizonyos felületek feladataira nincs szükség, mert az alacsonyabban kijelölt másik felület követelmény rendszere szigorúbb. Nem-műszeres futópálya 4.2.1 A nem-műszeres futópálya vonatkozásában a következő akadálykorlátozási felületeket határozzák meg: — kúpos felület; — belső vízszintes felület; — megközelítési felület; és — átmeneti felületek. 4.2.2 A felületek földfelszín feletti magassága és lejtése nem lehet nagyobb és egyéb mérete nem lehet kisebb, mint a 4-1. táblázatban meghatározott érték. 2007/70/II. szám 4.2.3 Új tárgyak, vagy a meglevő tárgyak megnagyobbításai nem nyúlhatnak a megközelítési, vagy átmeneti felület fölé, kivéve, ha azok az illetékes hatóság véleménye szerint egy már meglevő, nem mozdítható tárgy mögé, annak „árnyékába” kerülnek. Megjegyzés: Azon körülmények, amelyek között ez a bizonyos „árnyékolás” alapelv joggal alkalmazható, a Repülőtér Szolgálati Kézikönyv 6. részében kerültek ismertetésre. 4.2.4 Ajánlás — Új tárgyak, vagy a meglevő tárgyak megnagyobbításai ne nyúljanak a kúpos, vagy a belső vízszintes felület fölé, kivéve, ha azok az illetékes hatóság véleménye szerint egy már meglevő, nem mozdítható tárgy mögé, annak „árnyékába” kerülnek vagy megfelelő légiforgalmi vizsgálat azt jelzi, hogy azok nem befolyásolják hátrányosan a biztonságot, illetve nincsenek jelentős hatással a repülőgépek rendszeres üzemeltetésére. 4.2.5 Ajánlás — A 4.2.1 pontban előírt bármely felület fölé nyúló meglevő tárgyakat lehetőség szerint távolítsák el, kivéve, ha az illetékes hatóság véleménye szerint azok egy már meglevő, nem mozdítható tárgy mögé, annak „árnyékába” kerülnek, vagy megfelelő légiforgalmi vizsgálat azt jelzi, hogy nem befolyásolják hátrányosan a biztonságot, illetve nincsenek jelentős hatással a repülőgépek rendszeres üzemeltetésére. Megjegyzés: A sáv kereszt, vagy hosszirányú lejtése miatt bizonyos esetekben a megközelítési felület belső éle a megfelelő sáv magassága alatt lehet. Nincs szükség arra és nem javasoljuk, hogy a sávot a megközelítési felület belső élének magasságára csökkentsék le és azt sem, hogy a sáv végén túl a megközelítési felület felett, de a sáv szintje alatt levő talajt, vagy tárgyakat eltávolítsák, kivéve, ha az a szakemberek véleménye szerint veszélyeztetheti a repülőgépeket. 4.2.6 Ajánlás — Az építési tervek és javaslatok megvizsgálása, illetve kidolgozása alkalmával vegyék figyelembe egy műszeres futópálya jövőbeni megépítésének lehetőségét és az ehhez társuló szigorúbb akadálykorlátozási felület előírásokat. Nem-precíziós megközelítésű futópálya 4.2.7 A nem-precíziós megközelítésű futópálya vonatkozásában a következő akadálykorlátozási felületeket határozzák meg: — kúpos felület; — belső vízszintes felület; — megközelítési felület; és — átmeneti felületek. 4.2.8 A felületek földfelszín feletti magassága és lejtése nem lehet nagyobb és egyéb mérete nem lehet kisebb, mint a 4-1. táblázatban meghatározott értékek, kivéve a megközelítési felület vízszintes szakaszát (lásd 4.2.9 pont). 4.2.9 A megközelítési felület vízszintes legyen azon pont után, amelynél a 2.5 %-os lejtés metszi:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes